open-index/open-wikipedia-markdown huggingface dataset:
Nationalsozialistische Eidgenössische Arbeiterpartei

Die **Nationalsozialistischi Eidgenössischi Arbeiterpartei** (NSEAP), au **Bund vo de Nationalsozialistische Eidgenosse** (BNSE), isch e politischi Partei in dr Schwiiz gsi. Si isch, wie ihri dütschi Mueterpartei, d NSDAP, antibolschewistisch, antidemokratisch und antisemitisch gsi und het dr Aschluss vo dr Schwiiz ans Dütsche Riich befürwortet.

## Gschicht
In de spote 1920er Johr hai sich z Züri und vor allem an dr Uni dört rächtsradikali Gruppe afo organisiere. 1930 isch die Neuji Front und churz druf die Nationali Front gründet worde. No meh as die isch dr iibürgereti dütschi Archidekt Theodor Fischer (1895-1957) vom Erfolg vo dr NSDAP z Dütschland beiiflusst worde, und er het 1931 die Nationalsozialistischi Eidgenössischi Arbeiterpartei gründet, wo d Ziitschrift *Der Eidgenosse* het afo usege. Im Johr druf d NSEAP z Radolfzäll e Masseversammlig organisiert mit em Adolf Hitler as Redner, wo öbbe 5.000 Lüt dra deilgnoh hai. Dr Fischer het drbii vom gmeinsame Kampf vo dr Schwiiz und Dütschland gredet.

Im Frontefrüehlig 1933 het d NSEAP ihre Höhepunkt scho überschritte gha, aber d Frontiste hai wiiterhi Hetzkampagne gfüehrt. Grössere Aklang as dr Pangermanismus het bim Volk dr Antisemitismus gfunde und wil d Schwiiz keini Gsetz gegen ä Rassismus gha het, isch s au legal weniger broblematisch gsi. Dr Theodor Fritsch (1852–1933) het im Juni 33 *[[Die Protokolle der Weisen von Zion]]* usege und dr Silvio Schnell, dr Füehrer vo dr Nationale Front, het se verchauft. Wäge däm isch s im Johr druf zum Prozäss cho. S Gricht het festgstellt, ass d *Protokoll* ä Felschig siige und het dr Schnell und dr Fischer wägem Verdriib vo Schundliteratur schuldig gsproche, aber bi dr Berüefig si si 1937 us technische Gründ freicho.

Au im Johr 1933 het dr Wolf Wirz in siine pangermanische Rede d Existänz vo dr Schwiiz as Bundesstaat vo dütsche, französische und italiänische Bürger in Frog gstellt und isch vo de schwiizerische Bundesbehörde wäge Landesverrot aklagt worde. D NSEAP het sich druf afo uflöse. Im Juni 1933 hai sich d Ortssektion vo Luzärn, wo dr Wirz agfüehrt het,  und au d Sektione vo Züri, Bärn und em Aargau dr Nationale Front agschlosse.

Am Afang vo 1934 het d NSEAP Brief an dütschi Ziitige gschickt, wo dr Schwiizer Präss vorgworfe het, ass si vo fremde Mächt bestoche worde siig. D Bundesbehörde hai das as moralische Landesverrot agluegt und ere dr Prozäss gmacht. Im Juni 1934 isch *Der Eidgenosse* zuegmacht worde und d Partei het nume no Nochrichtebletter verschiggt.

Im Februar 1935 het sich d NSEAP ufglöst und ihri Mitgliider hai sich dr Frontistepartei Volksbund agschlosse, wo dr Name Nationalsozialistischi Schwiizerischi Arbeiterpartei, NSSAP, agnoh het.

## Literatur
* Franz Wilhelm Seidler, *Die Kollaboration, 1939-1945: 1939 - 1945*, Herbig, 1995

## Nowiis
Autonomismus

**Autonomismus** isch e politischi Besträbig, wu in Ramme vum e Staat d Sälbstverwaltig vun ere Volksgruppe will erreiche oder halte. S Ziil vum Autonomismus heißt mer politischi Autonomii – si soll meischtens in ere bstimmte Brovinz realisiärt wäre, wu sich e bstimmti Volksgruppe konzentriärt un d Mehrheit het. Im – vum Autonomismus üs gsähne – beschte Fall bliibe d Üssepolitik, d Verteidigig, d Währig un anderi zentrali Ufgabe in dr Händ von gmeinsame Staat, inneri Aglägeheite vun ere Brovinz – Wirtschaft, Kültür usw. wäre intern greglet. Hit-ze-Dag soll d Autonomii meischtens in dr Hand vu demoktarisch gwehlte Organ liige (Regionalparlamänt).

Dr Autonomismus goht nit so wit wiä dr Sepatarismus, wu e eigene Staat will. Dr goht witter, wiä dr Regionalismus, wu bstimmti Rächt un Freiheite fir e Volksgruppe will, aber nit umbedingt Sälbschtverwaltig. 

D Abgränzig vu Separatismus, Autonomismus un Regionalismus wird nit alliwiil rächt vollzoge. Gegner vum Autonomismus nänne dr Autonomismus mänkmol polemisch Separatismus, Separatischte nänne sich mänkmol Autonomischte.

Hischtorischi Biispiil fir Autonomismus:
* Irakisch Kurdischtan: D Kurde hän Johrzehnti lang im Irak fir Autonomii kämpft un hän si kenne noch em Sturz vum Saddam Hussein verwirklige.
* Elsass: Im Elsass hets vu 1919 – 1940 e starki Autonomii-Bewegig gää, wu Deilerfolg het kenne erringe
* Südtirol: Het sitter em Aschluss an Italiä e starki Autonomie-Bewegig, wu Deilerfolg het kenne erringe.
* Jüdische Autonomismus: Am Änd vum 19. un am Afang vum 20. Johrhundert hets z Oschteuropa e Bewegig gä, wu e Sälbschtverwältig fir jüdischi Gmeine het welle. Des isch e Biispiil fir Autonomismus in dr „Diaspora“, also in Gebiät, wu e Bevelkerig ke Merheit het.

## Lueg aü

Alemannischer Separatismus, Föderalismus
Frontenfrühling

Dr **Frontefrüehlig** bezeichnet die vorübergehendi Popularität in der Schwiiz vo rächtsextreme Gruppierige, won em Nationalsozialimus nochgstande si,  im Früehlig 1933. Zum erstemol isch dr Begriff Frontefrüehlig scho 1933 vo dr Aargauer Ziitig bruucht worde.

Die Rächtsextreme hai Zuelauf vor allem vo de Bürgelige und de Buure übercho, wo vor em Sozialismus Angst gha hai und au im politische Establishment hai si Understützer gha, wie dr Emil Sonderegger, wo bis 1923 Generalstabschef gsi isch und sich im Früehlig 1933 stark für die Rächti ins Züg gleit het. Die het sich aber nie under eim Afüehrer chönne vereinige und isch versplitteret bliibe. Die iiflussriichsti vo dene vile Parteie und Vereinigunge isch die Nationali Front gsi, wo bis zu ihrer Sälbstuflösig im Johr 1940 e gwüssen Iifluss in der Schwiizer Politik bhalte het. Zahlriichi anderi Gruppierige, wo im Frontefrüehlig 1933 entstande si, hai sich drgege scho churzi Ziit spöter wider ufglöst. As Höhe- und gliichziitig as Wändepunggt vom Frontefrüehlig cha me d Kantonsrotswahl z Züri vom September 1933 aluege, wo die Nationali Front knapp 20 % vo de Stimme übercho het.

Gsellschaftlig isch dr plötzligi Ufschwung vo rächte Chreft uf d Machtergrifig vom Adolf Hitler im Nochberland Dütschland e baar Wuche vorhär zruggzfüehre. Dr Hitler het au für d Schwiizer e gwüssi Suggestivchraft gha. Wo aber die radikale Ziil vo dr NSDAP  immer klarer worde si, hai d "Fronte" rasch die meiste vo ihre Ahänger wider verlore. 
## Nowiis

## Lueg au
*Neui Front
*Nationalsozialistischi Eidgenössischi Arbeiterpartei
Bezirk Delsberg

De **Bezirk Dälschberg** (frz. *District de Delémont*) isch en Bezirk im Schwiizer Kanton Jura. De Hauptort isch Dälschberg.

## Gmeinde
Zum Bezirk ghöred selli Gmeinde:

## Veränderigen im Gmeindsbstang sit 2010

Karte Bezirk Delémont Gemeindeveraenderungen 2013.png|Gmeinde bis 2012
Karte Bezirk Delémont Gemeindeveraenderungen 2018.png|Gmeinde bis 2017
Karte Bezirk Delémont Gemeindeveraenderungen 2019.png|Gmeinde bis 2018


* 2013:
** Fusion vo Bassecourt, Courfaivre, Glovelier, Soulce u Undervelier → Haute-Sorne
** Fusion vo Montsevelier, Vermes u Vicques → Val Terbi
* 2018: Fusion vo Corban u Val Terbi → Val Terbi
* 2019: Fusion vo Courrendlin, Rebeuvelier u Vellerat → Courrendlin

## Weblink
* 

## Fuessnoote
Haute-Ajoie

**Haute-Ajoie** isch e Gmeind im Bezirk Pruntrut im Schwiizer Kanton Jura.

Di Gmeind isch am 1. Januar 2009 durch d Fusion vo de bisherige Gmeinde Chevenez, Damvant, Réclère un Roche-d’Or entschtande. Uf de 1. Jänner 2018 isch Rocourt dezue cho.

## Geografi
D Gmeind erschtreckt sich über di ganz Südsite vom Elsgau un gränzt im Süde un im Weschte an Frankriich. Si umfasst e Flächi vo 36,43&nbsp;km² un het 993 Iiwohner. D Nachbargmeinde vo Haute-Ajoie sin im Kanton Jura Grandfontaine, Fahy, Bure, Courtedoux un Bressaucourt un z Frankriich Montancy, Glère, Vaufrey, Montjoie-le-Château, Villars-lès-Blamont un Dannemarie.

## Gschicht
Di Dörfer wo hüt d Gmeind Haute-Ajoie bildet, sind im 1271i zämme mim gsammte Elsgau in de Bsitz vom Fürschtbistum Basel cho. In de Johr 1793i bis 1815i het s Biet zu Frankriich ghört, zerscht zum Département Mont-Terrible, dann ab em 1800i zum Département Haut-Rhin, em Oberelsass. De Wiener Kongress het im 1815 entschide, dass de ganzi Elsgau zum Bärn chunnt. Sit de Gründig vom Kanton Jura uf de 1. Jänner 1979 hei di Gmeinde, wo uf de 1. Januar 2009 zu einer Gmeind fusioniirt hei, zu dem Kanton ghört. Zum 1. Jänner 2018 het sich au Rocourt JU de Gmeind Haute-Ajoie aagschlosse.

## Sehenswürdigkeite
* d Höhlene vo Réclère

## Weblink

* Offizielli Website vo de Gmeind Haute-Ajoie (franz.)
* 
* 
* 
* 

## Fuessnote
Basse-Allaine

**Basse-Allaine** isch e Gmeind im Bezirk Pruntrut im Schwiizer Kanton Jura. De Name vo de Gmeind chunt vom Fluss Allaine, wo mits durch Markig vo de Gmeind flüsst.

D Gmeind isch am 1. Januar 2009 durch d Fusion vo de bisherige Gmeinde Buix, Courtemaîche un Montignez entschtande.

## Geografi
D Gmeind ligt im Nordweschte vom Elsgau un het sowohl im Norde un es birebitzeli au im Weschte e Gränze zu Frankriich. Nachbargmeinde sin di jurasische Gmeinde Boncourt, Bure, Coeuve, Courchavon, Damphreux un Lugnez un di französische Gmeinde Courcelles un Villars-le-Sec.

## Gschicht
In de Zit vo de Vorbereitig vo de Gmeindsfusion het sich im Juni 2007 Courchavon entschlosse, us finanzielle Gründ e Fusion nöd witer z verfolge.

De Näme vo de noie Gmeind isch umschtritte gsi. Zerscht het ma si *Allancourt* welle nenne, aber di damals no selbschtständigi Gmeind Courtemaîche het des im Oktober 2007 abglent.

## Weblink

* Ofizielli Website vo de Gmeind Basse-Allaine

## Fuessnote
Neue Front

Die **Neui Front** isch e chliini rächtsextremi Partei gsi, wo am Afang vo de 1930er Johr Ahänger vor allem in dr dütsche Schwiiz gha het, und wo sich 1933 mit andere faschistische Gruppe zur Nationale Front (Schweiz) zsämmegschlosse het.
## Gschicht
Die Neui Front isch as Diskussionsgruppe um e Jurastudänt Robert Tobler im Summer 1930 an dr Universitet Züri gründet worde, in ere Ziit, wo die intellektuelle Junge gnueg vo de traditionelle bürgerliche Parteie gha hai, und sich radikale linggs- wie rächtsgrichtete Ideologie verschriibe hai und sich in Gruppe wie die Neui Front, die Nationali Front odr die Marxistischi Studäntegruppe, wo sich as Kampfgruppe gseh hai. Sie si zerst e Deil vom Freisinn gsi und hai sich as Opposition zu de Draditionelle Freisinnige profiliert.

1932 si dr Rolf Henne und anderi jungi Schaffhuuser Freisinnigi, wo mit ihrer Partei nüt meh hai chönne afo, zur Neue Front cho und die het sich vo dr Freisinnige Partei drennt. Si hai d antidemokratische Ideä vom Zürcher Gymnasiallehrer Paul Lang übernoh, wo s Individuum dr Gmeinschaft vollkomme undergordnet het und d Leitig vo dr Gmeinschaft us de Händ vom Volk in die vom ene Füehrer het welle lege. Die freiwillige Organisatione sölle vo staatlig kontrollierte Bruefsständ abglöst wärde im e System vo Korporativismus

Noche em Hitler siiner Machtergrifig hai sich im Früehlig 1933 die Neui Front und e baar anderi Fronte zur Nationale Front zsämmegschlosse, wo mit ihrem virulänte Antisemitismus dr Ideologii vom Nationalsozialismus no nöcher gstanden isch. Z Schaffhuuse het die Neui Front ihre alt Name bis 1934 bhalte.

## Literatur
* Beat Glaus: *Die Nationale Front. Eine Schweizer faschistische Bewegung 1930–1940*. Benziger, Zürich/Einsiedeln/Köln 1969 (zugl. Dissertation, Universität Basel).
* Matthias Wipf: *Frontismus in einer Grenzstadt – Schaffhausen im Zweiten Weltkrieg 1933–1945*. Manuskript (90 S.). Historisches Institut der Universität Bern, Bern 1998. (Standort: Stadtarchiv Schaffhausen).
* Walter Wolf: *Faschismus in der Schweiz. Die Geschichte der Frontenbewegungen in der deutschen Schweiz 1930–1945*. Flamberg, Zürich 1969 (ohne ISBN.) (zugl. Dissertation, Universität Zürich).
* Hans Stutz: *Frontisten und Nationalsozialisten in Luzern 1933–1945.* Raeber, Luzern 1997, ISBN 3-7239-0094-1 (= *Luzern im Wandel der Zeiten.* Neue Folge, Nr. 9).
* 

## Nowiis
Clos du Doubs

**Clos du Doubs** (offiziell: Commune du Clos-du-Doubs) isch e politischi Gmeind im Bezirk Pruntrut im Schwiizer Kanton Jura.

D Gmeind isch am 1. Januar 2009 durch d Fusion vo de bisherige Gmeinde Epauvillers, Epiquerez, Montenol, Montmelon, Ocourt, Saint-Ursanne und Seleute entschtande. Di vorher selbschtändige Gmeinde Epauvillers un Epiquerez hei vor de Fusion zum Bezirk Freibärge ghört.

## Geografi
D Gmeind bschteht us de Ort, wo im Clos du Doubs liget, em tüf im Jurakalk igschnittne Flusstal. Numme Soubey, wo au zu dere Region ghört, het nöd an de Gmeindfusion teilgnoh.

D Weschtgränze vo de Gmeind isch gliichzitig d Landesgränze vo de Schwiiz zu Frankriich, wo an d Gmeinde Montancy un Burnevillers aagränzt, Nachbargmeinde im Kanton Jura sin Montfaucon, Soubey, Saint-Brais, La Baroche, Glovelier, Boécourt, Cornol, Courgenay un Fontenais.

## Gschicht
Di Dörfer und s Schtädtli Saint-Ursanne, wo hüt d Gmeind Clos du Dobs bildet, sind im 1271i zämme mim gsammte Elsgau in de Bsitz vom Fürschtbistum Basel cho. In de Johr 1793i bis 1815i het s Biet zu Frankriich ghört, zerscht zum Departemänt du Mont-Terrible, dann ab em 1800i zum Departemänt Haut-Rhin, em Oberelsass. De Wiener Kongress het im 1815 entschide, dass de ganzi Elsgau zum Bärn chunnt. Sit de Gründig vom Kanton Jura uf de 1. Jänner 1979 hei di Gmeinde, wo uf de 1. Januar 2009 zu einer Gmeind fusioniirt hei, zu dem Kanton ghört.

## Tourismus
S Schtädtli Saint-Ursanne isch e sehenswärti mittelalterlichi Schtadt, wo gärn vo Tourischte bsuecht wird.

## Weblink

* d Website vo de Gmeind
* 

## Fuessnoote
Alle

**Alle** isch e Gmeind im Bezirk Pruntrut im Schwiizer Kanton Jura. Uf dütsch het ma früener au *Hall* gseit, wo ma hüt aber nüm bruucht.

## Geografi
Alle isch es Huufedorf un ligt am Fluss Allaine im Elsgau ugfähr 4&nbsp;km öschtlich vom Bezirkshauptort Pruntrut ewäg uf ere Höchi vo 450 Meter.

D Markig isch öppe 10,6&nbsp;km² gross un de höchschti Punkt vo de Gmeind isch uf 530 Meter. Im 1997i isch 13 % vo de Gemeindsflächi bsidlet gsi, uf 21 % isch Wald gwachse un uf 65 % het ma buuret.

Nachbargmeinde vo Alle sin Cornol, Courgenay, Pruntrut, Coeuve, Vendlincourt un La Baroche.

## Gschicht
S erschti Mol isch s Dorf in ere Schenkigsurkund vom Bischof vo Metz im Johr 797 erwähnt worde. Do het ma s *Walo* gnennt. In Urkunde us spöterer Ziit findt sich im 1136i *Alla*, 1221 *Halla* un 1225 s erscht Mol *Alle*. Im Johr 1271 het s Fürschtbistum Basel d Ortsherrschaft übernoh. Zwüsche 1793 un 1815 het Alle zu Frankriich ghört. De Wiener Kongress hets Dorf im 1815 im Kanton Bärn zugschproche. Sit ma am 1. Januar 1979 de Kanton Jura gründt het, ghört Alle zum jüngschte Kanton vo de Schwiiz.

## Weblink

* di offizielli Website vo de Gmeind Alle
* 

## Fuessnote
Beurnevésin

**Beurnevésin** isch e Ortschaft und früecheri Gmeind im Bezirk Pruntrut vom Schwiizer Kanton Jura. Uf dütsch het ma früener au *Brischwiler* gseit, wo ma hüt aber nüm bruucht. Sit 2024 ghört das Dorf zur politische Gmeind Basse-Vendline.

## Geographi
Der nördlich Rand vo Beurnevésin isch ar Landesgränze zu Frankriich. Derte isch au de höchschti Punkt vo der Ortschaft, uf 530 Meter. S Dorf ligt uf 422 Meter Höchi, ugfähr 10&nbsp;km nörlich vo Pruntrut, em Hauptort vom Elsgau.

## Gschicht
S erscht Mol isch s Dorf Beurnevésin im Johr 1270 mit em Näme *Brunnevisin* erwähnt worde. Im Johr 1271 het s Fürschtbistum Basel d Ortsherrschaft übernoh. Zwüsche 1793 un 1815 het Beurnevésin zu Frankriich ghört. De Wiener Kongress hets Dorf im 1815 im Kanton Bärn zugschproche. Sit ma am 1. Januar 1979 de Kanton Jura gründt het, ghört Beurnevésin zum jüngschte Kanton vo de Schwiiz.

## Bsundrigs
Im Wald vo *Les Côtes* im Norde vom Dorf isch de Grenzstei *Trois Puissances*. A dere Schtell isch vo 1871 bis 1918 s Drüländereck zwüsche de Schwiiz, Frankriich un Dütschland gsi, wo s Elsass noch zu Dütschland ghört het.

## Weblink

* Informatione über Beurnevésin
* 

## Fuessnote
Boncourt

**Boncourt** isch e Gmeind im Bezirk Pruntrut im Schwiizer Kanton Jura. Uf dütsch het ma früener au *Bubendorf* gseit, wo ma hüt aber nüm bruucht.

## Geografi
Boncourt isch di Gmeind wo am witeschte im Nordweschte vom Elsgau ligt. Im Norde un im Weschte gränzt die Gmeind an Frankriich un zwar an d Gmeinde Villars-le-Sec, Saint-Dizier-l’Évêque, Lebetain, Delle, Florimont un Courcelles. Im Südoschte isch di einzig Schwiizer Nachbargmeind Basse-Allaine. S Dorf ligt uf ere Höchi vo 373 Meter, 10&nbsp;km ewäg vo Pruntrut, em Zäntrum vom Elsgau im Tal vo de Allaine.
D Markig vo de Gmeind het e Grössi vo 9,0&nbsp;km². De höchschti Punkt het e Höchi vo 548 Meter. Im 1997i isch 12 % vo de Gmeindsflächi besidlet gsi, 41 % sin Wald gsi un uf 46 % isch buuret worde.

## Bevölkerig
Boncourt het 1307 Iiwohner (Endi 2007) un isch dodermit eini vo de gröschte Gmeinde im Kanton Jura. Vo de Bewohnern sin 96,6 % französischsprachig, 2,1 % dütschsprachig un 0,4 % italienischsprachig (Stand 2000).

## Gschicht
Di erscht urkundlichi Erwähnig vo Boncourt isch us em Johr 1140, wo vo *Bononis Curia* d Red isch. 
Im Johr 1271 het s Fürschtbistum Basel d Ortsherrschaft übernoh. Zwüsche 1793 un 1815 het Boncourt zu Frankriich ghört. De Wiener Kongress hets Dorf im 1815 im Kanton Bärn zugschproche. Sit ma am 1. Januar 1979 de Kanton Jura gründt het, ghört Boncourt zum jüngschte Kanton vo de Schwiiz.


Boncourt Porrentruy.jpg|Boncourt
Bezirk Pruntrut Wappen1.jpg|S Wappe von Boncourt un vo 5 witere (z. T. ehemalige Gmeinde vom Bezirk Pruntrut
2016-Boncourt-Tour-de-Milandre-2.jpg|Tour de Milandre
2016-Boncourt-Tour-Pano.jpg|Uussichtsturm
2016-Boncourt-Ecole.jpg|Primarschuel
2016-Boncourt-Halle-de-sports.jpg|Sporthalle
2016-Boncourt-Stade.jpg|Fuessball-Stadion
2016-Boncourt-Eglise.jpg|Chilche
2016-Boncourt-Eglise-Autel.jpg|Altar und Chor vo de Chilche


## Weblink

* do offizielli Website vo de Gmeind Boncourt
* 

## Fuessnote
Bonfol

**Bonfol** isch e Ortschaft und ehemaligi Gmeind im Bezirk Pruntrut im Schwiizer Kanton Jura. Uf Dütsch het ma früener au *Pumpfel* gseit, wo ma hüt aber nüm bruucht. Sit 2024 ghört der Ort zur Gmeind Basse-Vendline.

## Geographii
Bonfol ligt im Nordoschte vom Elsgau. S Dorf bildet im Norde un im Oschte d Landesgränze zu Frankriich. D Ortschaft isch im Tal vo de Vendline uf ere Höchi vo 432 Meter gläge, ugfähr 9&nbsp;km im Nordoschte von Pruntrut, em Hauptort vom Elsgau.

D Markig vo de früenere Gmeind isch öppe 13,6&nbsp;km² gross un de höchschti Punkt isch 483 Meter höch gsi. Im Oschte vo de Markig ligt uf 471 Meter d Wasserscheidi zwüschem Iizugsgebiet vo de Larg, wo iber de Ill in Rhii un somit in d Nordsee flüsst, un dem vo de Vendline, wo iber de Doubs in d Rhone un somit is Mittelmeer mündet. Im 1997i sin 6 % vom Gmeinsbiet bsidlet gsi, 44 % sin Wald gsi un uf 48 % het ma buuret.

## Gschicht
Di erscht urkundlich Erwähnig vo Bonfol isch us em Johr 1136, wo in ere Urkund *Bunfol* erwähnt wird. Spötere find ma au d Näme *Bonfon*, *Boufol*, *Bumpfol*, *Mumphfol*, *Boufoul* un *Benfoul*.

Im Johr 1271 het s Fürschtbistum Basel d Ortsherrschaft übernoh. Zwüsche 1793 un 1815 het Bonfol zu Frankriich ghört. De Wiener Kongress hets Dorf im 1815 im Kanton Bärn zugschproche. Sit ma am 1. Januar 1979 de Kanton Jura gründt het, ghört Bonfol zum jüngschte Kanton vo de Schwiiz.

## Weblink

* Informatione über Bonfol (Archiversion vo juranet.ch vom 19. Dezember 2005)
* 
* Taichlandschaft ''Etangs de Bonfol'' uf juratourisme.ch
* ''Bonfol, capitale de la poterie jurassienne'' uf juranet.ch (französisch)
* ''Bonfol oder das Ende eines chemischen Alptraums'' Artikel öber d Sanierig vo de Sondermülldeponii uf swissinfo.ch vom 5. Oktober 2016

## Fuessnote
Andreas Jung

De **Andreas Jung** (* 13. Mai 1975 z Friiburg im Briisgau) isch en badischer Politiker (CDU). Er isch sit em 2005i Mitglied vom dütsche Bundestag.

## Labe un Bruef
Im 1994i het de Andreas Jung sis Abitur am Nellenburg-Gymnasium z Stockach gmacht un im Aaschluss do dra het er an de Uni Konschtanz sis Jus-Schtudium ufgnoh, wo er im 2000 mit em Schtaatsexame abgschlosse het. Nach em Referendariat het er 2002 au s zweite Schtaatsexame abglägt un im 2003 het er sini Zulassig als Rechtsawalt übercho. Sither schafft er bi de Kanzlei Rittershaus z Manne.

## Partei
De Andreas Jung isch im 1990i Mitglid vo de Junge Union (JU) worde un im 1993i vo de CDU. Vo 1993 bis 1999 isch er Vorsitzender vom JU-Kreisverband Konschtanz gsi un von 2000 bis 2002 au im JU-Bundesvorschtand. Vo 2002 bis 2006 isch er Vorsitzender vom JU-Bezirksverbandes Südbade gsi.

De Andreas isch au Mitglid vom Vorschtand vom CDU-Kreisverband Konschtanz un zwar sit em 1995i un sit em 2007 als Vorsitzener. Ausserdem isch er sit em Johr 2001 im Landesvorschtand vo de CDU Bade-Württebärg.

## Abgeordneter
Sit em 2005 isch de Andreas Jung Mitglid vom dütsche Bundestag un derte schtellvertretender Vorsitzender vo de Junge Gruppe vo de CDU/CSU-Bundestagsfraktion.
Er isch als Wahlkreisabgordeneter vom Wahlkreis Konschtanz in de Bundestag iizoge. Bi de Bundestagswahl 2009 het er 43,1 % vo de Erschtschtimme gha.

## Einzelnochwiis


## Weblink
* D Website vom Andreas Jung
* 
* Lebenslauf bi dr CDU/CSU-Bundestagsfraktion
Thomas Dörflinger

**Thomas Dörflinger** (* 27. August 1965 z Düenge) isch en badischer Politiker (CDU). Er isch sit em 1998i Mitglied vom dütsche Bundestag.

## Läbe un Bruef
Nach em Abitur im 1984i am Klettgau-Gymnasium z Düenge het de Thomas Dörflinger sin Wehrdienst abgleischtet un im Aaschluss do dra ab em 1985i an de Uni Konschtanz Gschicht un Politologi schtudiirt.
S Schtudium het er im 1992i mit em Magister Artium abgschlosse. Nach eme Volontariat bi RTL Radio isch er ab em 1993i Redakter un Redaktionsleiter bi RTL Radio Südbadn gsi. Wo de Radiosender im 1994i gschlosse worde-n-isch, isch de Dörflinger zerscht arbeitslos gsi, het aber im 1995i als wissenschaftlicher Mitarbeiter bi de damalige Bundesminischterin für Familie, Seniore, Fraue un Jugend, de Claudia Nolte aagfange schaffe. Vo 1997 bis 1998 isch er dann Redakter bim Schwarzwälder Bote gsi. 

De Thomas Dörflinger isch sit em 1992i ghürote un het zwei Söhn. Sin Vater, de Werner Dörflinger isch sin Vorgänger im Bundestag gsi (vo 1980 bis 1998). 

## Partei
De Thomas Dörflinger isch scho als Schüeler im 1979i Mitglid vo de Junge Union worde un im 1984i au vo de CDU. Sit em 1995 isch er Vorschtandsmitglid vom CDU-Kreisverbandes Waldshuet. 

## Abgordneter
Sit em 1998i isch de Dörflinger Mitglied vom dütsche Bundestag. Vo 2005 bis 2007 isch er derte Obmann vo de CDU/CSU-Bundestagsfraktion im Usschuss für Familie, Seniore, Fraue un Jugend gsi un stellvertretender familiepolitischer Sprecher vo de CDU/CSU-Fraktion. Scho sit em 2003 isch de Thomas Dörflinger Vorsitzender vo de Dütsch-Schwiizerische Parlamentariergruppe.

De Thomas Dörflinger isch immer als direkt gwählter Abgordneter vom Wahlkreises Waldshuet in de Bundestag iizoge. Bi de Bundestagswahl 2009 het er 41,5 % vo de Erschtschtimme übercho.

## Gsellschaftlichi Ämter
Siter 2004 isch dr Dörflinger Bundesvorsitzender vum Kolpingwerk Ditschland.

## Einzelnoochwiis


## Weblink
* Website vom Thomas Dörflinger
* 
* Biografi uf dr Homepage vo dr CDU/CSU-Bundestagsfraktion
Peter Götz

De **Peter Götz** (* 24. September 1947 z Bade-Bade) isch e dütsche Politiker (CDU). Site m 1990i isch er Mitglied vom dütsche Bundestag.

De Peter Götz isch sit em 1997i Bundesvorsitzender vo de *Kommunalpolitische Vereinigung von de CDU und de CSU* un sit em 1998i Vorsitzender vo de Arbeitsgmeinschaft *Kommunalpolitik* vo de CDU/CSU-Bundestagsfraktion.

## Läbe un Bruef
De Götz het 1968 sini Usbildig für de ghobene Verwaltigsdienst abgschlosse un dodernoch bis 1970 sin Wehrdienscht abgleischtet. Er isch dann retour cho in d Verwaltig vo de Schtadt Gaggenau un het zudem zwüsche 1973 und 1975 d Verwaltigs- un Wirtschaftsakademie z Friburg im Briisgau bsuecht, wo er als Betriebswirt (VWA) mit em Schwerpunkt *Immobilienwirtschaft* abgschlosse het. De Götz het bis 1985 bi de Schtadt Gaggenau gschaffet, zuletscht als Leiter vo de Bauverwaltig.

De Peter Götz isch ghürote un het vier Chind.

## Partei
De Götz isch 1974 de CDU un de Junge Union biträte un het vo 1974 bis 1982 zum Vorschtand vo de CDU Raschtatt ghört. 

Vo 1985 bis 1993 isch er Vorsitzender vom Kreisverband Raschtatt vo de *Kommunalpolitische Vereinigung (KPV) * vo de CDU/CSU gsi. 1992 bis 1998 isch er Vorsitzender vom KPV-Bezirksverband Nordbaden gsi un vo 1994 bis 1998 au schtellvertretender KPV-Landesvorsitzender vo Bade-Württebärg. Im 1997i isch de Götz zum Bundesvorsitzende vo de KPV gwählt worde. 

## Abgordneter
Sit em 1990 isch de Peter Götz Mitglid vom dütsche Bundestag. Derte isch er sit em 1998 Vorsitzender vo de Fraktionsarbeitsgmeinschaft *[[Kommunalpolitik]]* un de kommunalpolitischi Sprecher vo de CDU/CSU-Bundestagsfraktion. 

De Peter Götz isch immer de direkt gwählti Abgordnete vom Wahlkreises Rastatt gsi. Bi de Bundestagswahl 2009 het er 48,0 % vo de Erschtstimme übercho.

## Öffentlichi Ämter
Zwüsche 1985 un 1990 isch de Peter Götz Erschter Beigeordneter vo de Schtadt Gaggenau gsi.

## Einzelnoochwiis


## Weblink
* Website vom Peter Götz
* 
* Lebenslauf bi dr CDU/CSU-Bundestagsfraktion
* Website vo UN Habitat
Ingo Wellenreuther

De **Ingo Wellenreuther** (* 16. Dezember 1959 z Karlsrueh) isch en badischer Politiker (CDU). Er isch sit em 2002i Mitglied vom dütsche Bundestag.

## Usbildig un Bruef
De Wellenreuther het nach sim Abitur im 1979i an de Ruprecht-Karls-Universität z Heidelberg sis Jus-Schtudium ufgnoh. Er het au es Ziitli a de Justus-Liebig-Universität z Giessen schtudiirt. Im 1985i het er s erschte juristische Schtaatsexamen bschtande un nach em Referendariat im 1989i s zweite. Dodernoch het er als Schtaaatsanwalt z Bade-Bade gschaffet. Im Johr 1991 isch er als Richter an s Landgericht Karlsrueh cho. Vom Februar 2000 bis zum April 2001 un es zweits Mol vom Februar 2002 bis zum September 2002 het er als Referent vo de CDU/CSU-Bundestagsfraktion im Untersuchigsusschuss „Parteischpende“ gschaffet un in de Ziit dezwüsche am Oberlandesgericht z Karlsrueh. S Amtsgricht Karlsrue het ihn am 24. September 2010 zum Notpräsident vom Karlsruher SC bschtumme und im November isch er dann regulär zum Präsidenten vom Verein gwählt worde.

De Ingo Wellenreuther isch ghürote un het zwei Chind.

## Partei
De Ingo Wellenreuther isch sit em 2002 Vorsitzender vom CDU-Kreisverband Karlsrueh. Site m 2003 isch er au im Vorstand vom CDU-Bezirksverband Nordbade un von 2005 bis 2007 isch er au im CDU-Landesvorstand vo Bade-Württebärg gsi.

Bi de Oberbürgermeisterwahl z Manne het er am 17. Juni 2007 gäge de Peter Kurz vo de SPD kandidiirt, het aber nöd gwunne.

## Abgordneter
De Ingo Wellenreuther isch vo 1999 bis 2013 Mitglid vom Gmeindrot z Karlsrueh gsi.

Sit em 2002 isch er Mitglid vom dütsche Bundestag, wo er über d Landeslischte vo Bade-Württebärg gwählt worde-n-isch. Im 2005 isch er dann als Wahlkreisabgordeneter in de Bundestag iizoge. Im 2009i isch er wider gwählt worde und het 38,1&nbsp;% vo de Erschtschtimme übercho.

## Weblink
* D Website vom Ingo Wellenreuther
* 
* Lebenslauf bi der CDU/CSU-Bundestagsfraktion

## Einzelnochwiis
Saint-Just

**Saint-Just** isch

*dr Name vom französische Revolutionär Antoine de Saint-Just

*dr Name vo mehrere Gmeinde z Frankriich:
**Saint-Just (Ain), e Gmeind im Département Ain
**Saint-Just (Ardèche), e Gmeind im Département Ardèche
**Saint-Just (Cantal), e Gmeind im Département Cantal
**Saint-Just (Cher), e Gmeind im Département Cher
**Saint-Just (Dordogne), e Gmeind im Département Dordogne
**Saint-Just (Eure), e Gmeind im Département Eure
**Saint-Just (Ille-et-Vilaine), e Gmeind im Département Ille-et-Vilaine
**Saint-Just (Puy-de-Dôme), e Gmeind im Département Puy-de-Dôme

mit eme Namezuesatz:
**Saint-Just-Chaleyssin, e Gmeind im Département Isère
**Saint-Just-d'Avray, e Gmeind im Département Rhône
**Saint-Just-de-Claix, e Gmeind im Département Isère
**Saint-Just-en-Bas, e Gmeind im Département Loire
**Saint-Just-en-Brie, e Gmeind im Département Seine-et-Marne
**Saint-Just-en-Chaussée, e Gmeind im Département Oise
**Saint-Just-en-Chevalet, e Gmeind im Département Loire
**Saint-Just-et-le-Bézu, e Gmeind im Département Aude
**Saint-Just-et-Vacquières, e Gmeind im Département Gard
**Saint-Just-Ibarre, e Gmeind im Département Pyrénées-Atlantiques
**Saint-Just-la-Pendue, e Gmeind im Département Loire
**Saint-Just-le-Martel, e Gmeind im Département Haute-Vienne
**Saint-Just-Luzac, e Gmeind im Département Charente-Maritime
**Saint-Just-Malmont, e Gmeind im Département Haute-Loire
**Saint-Just-près-Brioude, e Gmeind im Département Haute-Loire
**Saint-Just-Saint-Rambert, e Gmeind im Département Loire
**Saint-Just-Sauvage, e Gmeind im Département Marne
**Saint-Just-sur-Dive, e Gmeind im Département Maine-et-Loire
**Saint-Just-sur-Viaur, e Gmeind im Département Aveyron
Gordon Brown

__KEIN_INHALTSVERZEICHNIS__

Dr **James Gordon Brown** (* 20. Februar 1951 z Glasgow) isch e britische Politiker und isch vom 27. Juni 2007 bis zum 11. Mai 2010 Premierminister vom Vereinigte Königriich vo Grossbritannie und Nordirland gsi. Drmit isch er ex officio dr Erst Lord vom Schatzamt *(Lord High Treasurer)* und Mitgliid vom Gheime Staatsroot *(Privy Council)* gsi.

Dr Brown isch bis zue siim Rucktritt am 10. Mai 2010 au dr Vorsitzendi vo der Labour Party gsi. 

Vo 1983 a isch er als dr Abgeordneti für e Wahlbezirk *Dunfermline East* im Unterhuus vom britische Barlamänt gsässe, sit ere Reorganisation vo de schottische Wahlbezirk im Johr 2005 duet er dr Wahlbezirk *Kirkcaldy and Cowdenbeath* in dr Grafschaft Fife verdrätte. Dr Brown isch vom Mai 1997 bis Juni 2007 Schatzkanzler in dr Regierig vom Tony Blair gsi und isch so der Schatzkanzler gsi, wo sit em Nicholas Vansittart (1812–1823) am längste amtiert het.

## Literatur
### Biografie
* Tom Bower: *Gordon Brown*. HarperCollins, 2003. ISBN 0-00-717540-X.
* Brian Brivati: Kapitel über Gordon Brown in *Labour Forces*. IB Taurus Publishing, 2002, ISBN 1-41751-633-X
* William Keegan: *The Prudence of Mr Gordon Brown*. John Wiley, 2003. ISBN 0-470-84697-6.
* Kevin Maguire: Kapitel über Gordon Brown in *Dictionary of Labour Biography*. Politicos Publishing, 2001. ISBN 1-90230-118-8.
* James Naughtie: *The Rivals. The Intimate Story of a Political Marriage*. Fourth Estate, 2001. ISBN 1-84115-473-3.
* Robert Peston: *Brown's Britain. How Gordon Runs the Show*. Short Books, 2005. ISBN 1-904095-67-4.
* Paul Routledge: *Gordon Brown. The Biography*. Simon & Schuster, 1998. ISBN 0-684-81954-6.

### Suschtigs
* Hugh Pym, Nick Kochan: *Gordon Brown. The First Year in Power*. Bloomsbury Publishing, 1998. ISBN 0-74753-701-1.
* Andrew Rawnsley: *Servants of the people. The inside story of New Labour*. Penguin Books, 2001. ISBN 0-14-027850-8.
* Greg Rosen: *Old Labour to New*. Politicos Publishing, 2005. ISBN 1-84275-045-3.
* Paul Routledge: *Bumper Book of British Lefties*. Politicos Publishing, 2003. ISBN 1-84275-064-X.

## Weblink

*  Offiziälli Biografi vom Gordon Brown vo dr Downing Street 10. 2. Juli 2008, abgruefe am 7. Septämber 2009. (Änglisch)
* Gordon Brown: We are about to take the war against terror to a new level (The Observer, 22. März 2009)
* Stephanie C. Hofmann, Roderick Parkes: Von Blair zu Brown: Wohin des Weges? Neue Führung, neue Prioritäten, neue Außen- und Europapolitik (SWP, Juli 2007 – PDF-Download möglich, 69 kB)
* Ian Davis: Blair to Brown: Something New Under the Sun? (FPIF, 23. Juli 2007 – *Dr.&nbsp;Ian Davis ist Ko-Direktor des British American Security Information Council*)
Axel Fischer

De **Axel Eduard Fischer** (* 5. Mai 1966 z Karlsrueh) isch en badischer Politiker (CDU). Er isch vo 1998 bis 2021 Mitgliid vom dütsche Bundestag gsi. Sin Brueder isch de Lutz Fischer.

## Läbe un Bruef
De Axel Fischer isch z Schdudesee ufgwachse. Nach de Mittleri Reife het er im 1983i an de Berufsfachschuel für Elektrotechnik z Karlsrueh e Lehr zum Elektroinstallateur gmacht. Dodernoch het er d Technischi Oberschuel Karlsruhe bsuecht, wo er 1987 s Abitur bschtande het. Von 1987 bis 1989 het de Axel Fischer als Soldat uf Ziit sin Wehrdienst abgleischtet un d Usbildig zum Reserveoffizier gmacht. Ab 1989 het er Maschinenbau an de Uni Karlsrueh schtudiirt un s Schtudium als Diplom-Ingenieur abgschlosse. Im Aaschluss ans Studium het er bis 1998 als wissenschaftliche Mitarbeiter am Inschtitut für Arbeitswisseschaft un Betriebsorganisation (ifab) an de Uni Karlsrueh gschaft.

De Axel Fischer isch zum zwaite mol ghürote un het sechs Chind.

## Partei
De Axel Fischer isch zwüsche 1992 un 1993 im Landesvorschtand vo de Jungen Union vo Bade-Württebärg gsi un isch sit em 1993i im CDU-Bezirksvorschtand vo Nordbade.
Von 1989 bis 1995 isch er Gschäftsführer vo de Jungen Union Nordbaden gsi un am 1. Dezember 2008 isch er vom Bundesparteitag vo de CDU in Schtueget in de Bundesvorschtand gwählt worde.

## Abgordneter
Vo 1998 bis 2021 isch de Axel Fischer Mitglid vom dütsche Bundestag gsi, wo er zerscht über d Landeslischte vo Bade-Württebärg gwählt worde-n-isch. Dodernoch isch er jewils als Wahlkreisabgordeneter in de Bundestag iizoge. Bi de Bundestagswahl 2005 het er 48,3 % vo de Erschtschtimme übercho, 2009 45,2 %, bi de Bundestagswahl 2013 53,3 %. und bi de Bundestagswahl 2017 40,5 %. Zue de Bundestagswahl 2021 isch er nümmi aatrette.

Ab em 1. Januar 2009 isch de Axel Fischer de Vorsitzende vom Usschuss *Technologie, Luft- und Raumfahrt*  bi de Weschteuropäische Union gsi.

## Weblink

* Website vom Axel Fischer
* Interview zum Axel Fischer siire Arbet in dr ''Enquette-Kommission für Internet und Digitale Gesellschaft''

## Fuessnote
Danton

**Danton** bezeichnet:
* Danton (Texas), Stadt in Texas, USA

**Danton** isch der Name vo folgende Film:
* Danton (1921), Regii Dimitri Buchowetzki
* Danton (1931), Regii Hans Behrendt
* Danton (1932), Regii André Roubaud
* Danton (1970), Regii John Howard Davies
* Danton (1983), Regii Andrzej Wajda

**Danton** isch dr Familiename vo folgende Persone:
* Dr Georges Danton (1759–1794), e französische Politiker und Revolutionär
* Dr Mike Danton (* 1980), e kanadische Iishockeyspiiler
* Dr Ray Danton (1931–1992), en US-amerikanische Schauspiiler
Bellikon

**Bällike** (offiziell: *Bellikon*) isch e Gmeind im Bezirk Bade im Schwiizer Kanton Aargau. Si ligt zwüsche Bade u-n-em Mutschälle.

## Geographii
S Dorf ligt hoch überm Rüüsstal am Südweschthang vom Heitersbärg. Öppe en Kilometer nördlich vom Dorfzentrum isch uf ere Höchi vo 635 Meter de Ortsteil Huuse, wo i de letschte Johr mit Bällike zämegwachse-n-isch.

S Gmeindsgebiet isch 494 Hektaren gross. Dodervo sin 145 Hektare Wald u 46 Hektare überbaut. Di höchschti Schtell ligt uf em Heitersbärg uf ere Höchi vo 787 Meter, di tüfst uf 500 Meter.

D Nachbargmeinde vo Bällike sin Remetschwil im Norde, Schpreitebach im Nordochste, Bärgdietike im Oschte, Wide im Süde, Eggewil im Südweschte u Chünte im Weschte.

## Gschicht

Scho in de Ziit vo de Römer händ i de Gegend vom hütige Bällike Lüüt gwont. D Römerstrass vo Vindonissa (Windisch) uf Turicum (Züri) het do vorbigführt. Im 1934i het ma bi Grabige südlich vom Dorf Ziegel us dere Ziit gfunde. En römische Guetshof het ma im 1941 usgrabe u dokumentiert. Kunschtgägeständ, wo ma bi de Grabig gfunde het, zeiged, dass s Huus am End vom 1. Johrhundert isch bout worde u dass bis zum Aafang vom 4. Johrhundert Lüüt drin gwont händ. In de Mitti vom 6. Johrhundert het sich en alemannischi Sippe in der Gegend nidergla, het de Wald grodt u di römisch Sidlig zerschtört.

Di erscht urkundlich Erwänig vo Bällike stammt vom 11. Oktober 1064 in eme Schtiftigsbrief vom Chloschter Muri. Bällike u Huuse hei zerscht müsse em Chloschter Murbach im Elsass de Zehnti zahle, schpöter de Habsburger. Im 1415i hei Eidgenosse de Aargau erobert un so het Bällike ab do zum Amt Rohrdorf vo de Grafschaft Bade ghört, ere gmeine Herrschaft. Im März 1798 sin d Franzose in d Schwiiz iimarschiirt un hei di Helvetisch Republik usgrüeft. Bällike het in dere Ziit zum Kanton Bade ghört, wo 1803 im noie Kanton Aargau ufggange isch. Au Bällike het im 1803 fusioniert un zwar mim Nachbarort Huuse.

## Weblink

* D offizielli Website vo de Gmeind Bällike
* 

## Einzelnochwiis
Würenlingen

**Würlinge** (jünger: **Würelinge**, offiziell uf hochdütsch: *Würenlingen*) isch e Gmeind im Bezirk Bade im Schwiizer Kanton Aargau. Si ligt im untere Aaretal zwüsche Brugg u Waldshuet.

## Geographi

S Dorf ligt ugfähr zwei Kilometer öschtlich vo de Aare am Übergang vom Aare- ins Surbtal. S Oberdorf, wo de alti Dorfkärn isch, isch am Nordweschthang vom Siggebärg. Uf eme Hügelschporn isch d Chile u de Fridhof. S Mitteldorf u s Unterdorf, wo im 17. Johrhundert entschtande sin, erschtrecked sich in d Richtig vo de Ebeni nordweschtlich vom Oberdorf. In de letschte Johrzehnt het sich s Dorf immer me Richtig *Bahnschtation Siggethal-Würelinge* usbreitet un isch mit de Sidlig um d Bahnschtation scho fascht zämme gwachse.

D Flächi vom Gmeindsgebiet isch 937 Hektare, dodervo sin 269 Hektare Acker und Matte, 452 Hektare bewaldet u 195 Hektare überbaut. De höchschti Punkt vom Gmeindsbann isch uf , de tüfschti uf 325 Meter a de Aare.

Nachbargmeinde vo Würlinge sin Böötschde, Töttige u Tägerfäld im Norde, Ändige im Oschte, Obersiggetal im Südoschte, Undersiggetal im Süde un Villige im Weschte änet de Aare.

## Weblink

* Di offizielli Website vo de Gmeind Würelinge
* 

## Fuessnote
Walking Away

"**Walking Away**" esch e Song vom britische R'n'B-Sänger Craig David. S Lied esch gschrebe worde vom David ond vom Mark Hill för sis Debut-Aubom *Born To Do It* (2000). De Song esch am 17. November 2000 veröffentlecht worde.

## Musigvideo
### ''Born To Do It''-Versione
Es geht zöwi Versione vom Musigvideo. S europäische Musigvideo esch gleitet worde vom Team Max & Dania. Bi de europäische Version vom Video gseeht mer de David met sinere Fröndin im Outo, wie sie ehn ahschreit. Denn dräiht är s Radio uf ond denne fohd de Beat ah. Nochhär stiigt de David usem Outo ond d Landschaft om ehn veränderet sech stetig. S amerikanische Musigvideo esch gleitet worde vom Lenny Bass. Bi de US-Version vom Video foht s Video metere Iifüehrig vomene andere Song ah (gsonge vom David) ond füehrt i de aktuelli Song "Walking Away Remix". Im Musigvideo gseeht mer en ewägloufe vo Sorge i sim Läbe: e öberschwämmti Wohnig, es Füür i sim Mustang, elektronischi Störige am Bahnhof ond e Tornado am Ändi vom Video.

### ''Greatest Hits''-Versione
Bi de Nöij-Ufnahm vom Video metem Nik (italiänischi Version), Alex Ubago (spanischi Version), Lynnsha (französischi Version) ond de Monrose (düütschi Version) esch s Video in schwarz/wiiss fertiggstellt worde. S Video zäme met de Monrose esch im Herbscht 2008 in London dräiht worde. Am Afang gseht mer de David met sinere Solo-Strophe ond denn bim Refrain erschiinid d Monrose in schwarzer Chleidig ond meteme schwarze Hendergrond ond hender ehne befendet sech es Liecht, wo ab ond zue verdeckt werd vo de Kızıl. Zwösche döre getz au einzelni Schnett met de Capristo, de Guemmour ond de Kızıl. Bi de wiitere Ibländige wächslet de Hendergrond in zwöscher wiisser ond schwarzer Farb. Gäge Schloss send d Monrose metem Craig David zäme im Beld ond lachid teilwiis zäme. S Video het uf de Warner Music Könschtler-Siite my-artist.net im Januar 2009 die offiziell Videopremiere gha.

## Charts

## Songlischte
Das send d Ufstellige vo "Walking Away" (2000):

;CD 1
# "Walking Away"
# "Human"
# "7 Days" (live in Amsterdam)
;CD 2
# "Walking Away" (radio edit)
# "Walking Away" (Ignorants remix) (featuring Trell)
# "Walking Away" (DJ Chunky remix live)
# "Treats (Better Day)" (remix)

## Referänze
Stetten AG

**Schtette** (offiziell: *Stetten*) isch e Gmeind im Bezirk Bade im Schwiizer Kanton Aargau. D Gmeind ligt öpper i de Mitti zwüsche Bade u Brämgarte im Rüüsstal.

## Geographii

S Dorfzentrum vo Schtette isch öppe en halbe Kilometer im Nordoschte vo de Rüüss in ere falche, licht gneigte Ebeni. D Industrii- u Gewerbezone im Nordochste isch mit Busslinge zämmegwachse. De Gmeindbann isch 441 Hektare gross, dodervo sin 123 Hektare bewaldet u 74 Hektare besidlet. Di höchschti Schtelle vo de Gmeind isch an de südöschtliche Gmeinsgränze uf 420 Meter u di tüüfschti isch mit 348 Meter a de Rüüss.

Nachbargmeinde vo Schtette sin Niderrohrdorf im Norde, Remetschwil im Oschte, Chünte im Südoschte, Niederwil im Süde, Tägerig im Weschte u Mellige im Nordweschte.

## Gschicht
Di erscht urkundlich Erwänig vo Schtette isch us em Johr 998. Im Mittelalter hets Dorf de Habsburger ghört un isch im 1415i vo de Eidgenosse erobert worde. Ma het Schtette em Amt Rohrdorf zugordnet. Schtette het zu de Grafschaft Bade ghört, ere gmeine Herrschaft vo de Eidgnosseschaft. Im März 1798 sin d Franzose in d Schwiiz iimarschiirt un hei di Helvetisch Republik usgruefe. Schtette het in dere Ziit zum Kanton Bade ghört, wo 1803 zum noie Kanton Aargau cho isch.

## Literatur
* Urs Fischer: *Unser Stetten*. Baden, 1992 (ausführliche Dorfchronik).
* Urs Fischer, Stetten. In: Die Aargauer Gemeinden 1991. Brugg 1990, S. 72f.

## Weblink

* di offiziell Website vo de Gmeind Schtette
* 

## Fuessnoote
Remetschwil

**Remetschwil** isch e Gmeind im Bezirk Bade im Schwiizer Kanton Aargau. Si ligt zwüsche Bade u-n-em Mutschälle.

## Geographi
D Gmeind het drü Ortsteil. D Hauptsidlig Remetschwil ligt überm Rüüsstal am Weschthang vom Heitersbärg. E chli höcher, uf öpper 660 Meter en Kilometer witer im Oschte, isch de Wiler *Sennhof*. En Kilometer weschtlich, durch en tüüffe Tobel vo Remetschwil trännt, isch de Ortsteil Busslinge uf 410 Meter, wo mit de Nachbargmeind Schtette zämmegwachse-n-isch.

De Gmeindsbann isch 388 Hektare gross, dodervo sin 93 Hektare Wald u 63 Hektare überbaut. Di tüüfscht Stell vo de Gmeind ligt uf 405 Meter, di höchscht uf 695 Meter.

Nachbargmeinde sin Niderrohrdorf u Oberrohrdorf im Norde, Schpreitebach im Oschte, Bällike u Chünte im Süde u Schtette im Weschte.

## Gschicht
Im 1948i het ma z Remetschwil es helvetischs Grab us em 1. Johrhundert n. Chr. gfunde, wo also us de Ziit vo de römische Besatzig isch. Ma het könne nachwiise, dass d Römer am Weschthang vom Heitersbärg Wii aapoue hei. D Alemanne hei ab em 7. oder 8. Johrhundert d Gegend besidlet. Di erscht urkundlichi Erwähnig vo *Remirswilare* isch us em Johr 1184 in eme Urbar vom Chloschter Engelbärg. D Landesherre sin zerscht d Kyburger gsi, schpöter – ab em 1264i – d Habsburger. Die gröschte Lehnsherre z Remetschwil sin s Chloschter Oetenbach z Zürich s Chloschter Wettige u s Schpital z Bade gsi. Au verschidnigi Bürger vo Bade hei Landbsitz z Remetschwil gha. De gröscht Lehnsherr z Busslinge isch s Chloschter Muri gsi.

Im 1415i hei Eidgenosse de Aargau erobert u e so het Remetschwil ab do zum Amt Rohrdorf vo de Grafschaft Bade ghört, ere gmeine Herrschaft. Im März 1798 sin d Franzose in d Schwiiz iimarschiert u-n-hei di Helvetisch Republik usgrüeft. Remetschwil het in dere Ziit zum Kanton Bade ghört, wo 1803 im noie Kanton Aargau ufgange isch. Im 1805i hei di Gmeinde Busslinge, Niderrohrdorf, Oberrohrdorf, Remetschwil u Staretschwil zu de noie Gmeind Roodlef (hochdütsch: *Rohrdorf*) fusioniert, u-n-am 22. Mai 1854 het ma Roodlef wider in drü Gmeinde teilt. Saretschwil isch do mit Oberroodlef un Busslinge bi Remetschwil blibe.

## Weblink

* Offizielli Website vo de Gmeind Remetschwil

## Fuessnote
Totalitarismus

Mit **Totalitarismus** bezeichnet me in dr Politikwüsseschaft e diktatorischi Form vo Herrschaft, wo alli soziale Verhältniss wot kontrolliere oder wenigstens entscheidend beiiflusse, im Underschiid zu nere autoritäre Diktatur, wo sich mit dr Repression vo Widerstand gege s Regime begnüegt. Hüfig will e totalitäri Herrschaft e „neue Mensch“ forme noch ere bestimmte Ideologii. En autoritäri Diktatur will dr Status quo biibhalten, mit Gwalt, wenn s nit andersch goht, die totalitäri Diktatur, wo me nere au Despotismus sait, verlangt vo alle Beherrschte en aktivi Bedeiligung am Staatsläbe und däm si Wiiterentwicklig in ere Richtig, wo vo dr herrschende Ideologii bestimmt wird. Typisch für e Totalitarismus si d Mobilisierig vo de Mensche in Massenorganisatione und d Usgränzig und sogar d Vernichtig vo dene, wo gege dr totali Herrschaftsaspruch Widerstand leiste oder chönnte leiste. S politische Gegemodell zum Totalitarismus isch der demokratisch Rächtsstaat, wo d Freiheit vo de Staatsbürger gschützt si mit Grundrächt, Gewaltedeilig und hüfig ere Verfassig. Noch em Jacob Talmon cha sich aber au e demokratische Rächtsstaat zu nere totalitäre Demokratii entwiggle.
Autoritarismus

Dr **Autoritarismus** (franz. *autoritaire*, „befählerisch, herrisch“; lat. *auctoritas*, „Iifluss, Gältig, Macht“) zelt in der Politikwüsseschaft as Systemtyp *[[sui generis]]*, wo sich grundlegend vo dr Demokratii und em Totalitarismus underscheidet. Vo dr Abgränzig gege die beide Systemtype ergäbe sech noch em Juan J. Linz (1985) drei zentrali Definitionsmerkmol: 
# e begränzte Pluralismus
# keini umfassend formulierti Ideologii
# weder en extensivi no ne intensivi Mobilisierig vom Volk.

Zu (1): Me sött dr begränzt Pluralismus als zentrals Abgränzigsmerkmol gseh. Dr Handligsspiilruum vo politische und gsellschaftlige Akteur hängt wiitgehend vo dr autoritäre Staatsfüehrig ab. 

Zu (2): Me sött bim Autoritarismus ehnder vo Mentalitäte als vo Ideologie rede, im Gegesatz zum Totalitarismus. D Mentalität isch noch em T. Geiger (1932) e „subjektivi Ideologii“ aber en „objektive Geist“. Mentalitäte si psychischi Prädispositione und funktioniere formlos. 

Zu (3) S Fehle von ere klare Ideologii bewirkt e Verlust vo dr Mobilisierigsfähigkeit und d Bevölkerig het kei emotionali Bindig an s System. Dorum beschwöre autoritäri Regim allgemeini Wärt wie Patriotismus, Nationalismus, Modärnisierig, Ornig usw.
Demokratie

**Demokratii** isch en allgemeine Sammelbegriff für Herrschaftsforme, wo ihri Herrschaftsgrundlag vom ene wiitgfasste und pluralistische Volksbegriff ableite, mit umfassende Partizipationsrächt für alli erwachsene Bürger. Drzue ghöre z.&nbsp;B. die diräkti Demokratii, die representativi Demokratii, d Radikaldemokratii odr d Basisdemokratii.

## Ursprung vom Begriff
Dr Begriff stammt us em antike Griecheland und het die diräkti Volksherrschaft (gr. Δημοκρατία, vo δήμος [*démos*], „Volk“, und κρατία [*kratía*], „Herrschaft“, bezeichnet. Under *[[Volk]]* het me denn nit alli Lüüt verstande sondern nur e bestimmti Gruppe vo Bürger. So hai in ere griechische Polis nume Manne an Volksversammlige dörfe deilneh.

## Die rächtligi Lag
D Demokratii isch z Dütschland im Artikel 20 Abs. 1 GG, z Östriich i, Artikel 1 vom Bundes-Verfassigsgsetz und in der Schwiiz mit diräkter Demokratie (Urne-Abschtimmige, Landsgmein oder Gmeindsversammlige) in dr Präambel vo dr schwiizerische Bundesverfassig als tragends Verfassigsprinzip fest verankeret.

## Fuessnote
Stetten

**Stetten** isch de Name vo denne Ört:

Bade-Württeberg:
* Stette am Chalte Markt, Gmeind im Landchreis Semmerenga
* Stette (Bodeseechreis), Gmeind im Bodeseechreis
* Stette (Achstette), Ortsdeil vo de Gmeind Achstette im Landchreis Bibra
* Stette am Heuchelberg, Ortsdeil vo de Stadt Schwaigere im Landchreis Haalbrunn
* Stette (Änge), Stadtdeil vo Änge im Landkreis Konschtanz
* Lörrach-Stette, Stadtteil vo de Chreisstadt Lörrach im Landchreis Lörrach
* Stadtdeil vo Lauche im Ostalbchreis
* Stette (Nerese), Stadtdeil vo Nerese im Ostalbchreis
* Stette ob Rottwyl, Ortsdeil vo Zimmere ob Rottwyl im Landchreis Rautweil
* Stette, Ortsdeil vo Frankehardt im Landchreis Hall
* Stette (Mühle an de Donau), Stadtdeil vo Mühle an de Donau im Landchreis Duttlinge
* Stette (Hochetenge), Ortsdeil vo Hochentenge am Hochrhy im Landchreis Waldshüet
* Stette under Holstei, Stadtdeil vo Burladenge im Zollerealbchreis
* Stette bi Haigerloch, Stadtdeil vo Hoegerloch im Zollerealbchreis
* Stette (Hechige), Stadtdeil vo Hächenga im Zollerealbchreis
Bayere:
* Stetten (Unterallgäu), Gmeind im Landchreis Underallgäu
Schwiz:
* Stette AG im Kanton Aargau
* Stette SH im Kanton Schaffhuse
Frankrych:
* Stette im Département Haut-Rhin